NUSA ออกหุ้นกู้ 450 ลบ.ดอกเบี้ย 7% ขายสถาบัน-รายใหญ่ 5-8 ก.ค.นี้
NUSA ออกหุ้นกู้มีประกัน 2 ชุด มูลค่ารวม 450 ลบ. ดอกเบี้ย 6.50-7% เปิดขายสถาบัน-รายใหญ่ 5-8 ก.ค.นี้
10 มิ.ย. 2564

บริษัท ณุศาศิริ จำกัด (มหาชน) หรือ NUSA เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันครั้งที่ 2/2564 ที่ให้สิทธิผู้ออกหุ้นกู้ในการไถ่ถอนได้ก่อนกำหนด รวมมูลค่า 450 ล้านบาท
ชุดที่ 1 มูลค่าไม่เกิน 100 ล้านบาท อายุ 1 ปี 4 วัน อัตราดอกเบี้ย 6.50% ต่อปี จ่ายดอกเบี้ยทุก 3 เดือน
ชุดที่ 2 มูลค่าไม่เกิน 350 ล้านบาท อายุ 1 ปี 11 เดือน อัตราดอกเบี้ย 7.00% ต่อปี จ่ายดอกเบี้ยทุก 3 เดือน
ทั้งนี้ หลักประกันจะเป็นโฉนดที่ดิน และคอนโดห้องชุด
ทั้งนี้ บริษัทจะเสนอขายหุ้นกู้ดังกล่าวให้แก่ ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 5-8 ก.ค. 64 ผ่าน บล.เคพีเอ็ม ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทไม่มีการจัดอันดับความน่าเชื่อของหุ้นกู้
โดยบริษัทจะนำเงินที่เสนอขายหุ้นกู้ในครั้งนี้เพื่อชำระคืนหนี้หุ้นกู้ NUSA217A จำนวน 450 ล้านบาท ที่จะครบกำหนดในเดือน ก.ค.64